[{"text_idx": "#000000", "text": "Ffrydio sengl Alffa dros 100,000 o weithiau"}, {"text_idx": "#000001", "text": "Mae sengl ddiweddaraf Alffa, \u2018Gwenwyn\u2019, wedi ei ffrydio dros 100,000 o weithiau ar Spotify."}, {"text_idx": "#000002", "text": "Rhyddhawyd \u2018Gwenwyn\u2019 ar 3 Awst \u2013 y sengl gyntaf i Alffa ryddhau ar label Recordiau Co\u0302sh."}, {"text_idx": "#000003", "text": "Mae\u2019r newyddion bod y trac wedi\u2019i ffrydio dros 100,000 o weithiau dros gwta dair wythnos yn siw\u0302r o fod yn hwb i\u2019r grw\u0302p, ac mae\u2019n sicr wrth fodd rheolwr eu label, Yws Gwynedd sy\u2019n gwneud tipyn o waith hyrwyddo effeithiol iawn ar y cyfrwng."}, {"text_idx": "#000004", "text": "Mae Yws yn cael ei weld fel tipyn o awdurdod ar bethau Spotify, ac yn ei o\u0302l ef, dim ond llond llaw o ganeuon Cymraeg sydd wedi croesi\u2019r ffigwr o 100,000 ffrydiad ar Spotify."}, {"text_idx": "#000005", "text": "I brofi\u2019r pwynt mae wedi cyhoeddi rhestr o\u2019r 13 trac sydd wedi llwyddo i wneud hynny ar ffrwd Twitter Recordiau Co\u0302sh.Mae hefyd wedi mynd ati i greu rhestr chwarae Spotify o\u2019r holl ganeuon dan sylw o\u2019r enw \u2018Y Clwb Can Mil\u2019."}, {"text_idx": "#000006", "text": "Wythnos diwethaf hefyd, fe wnaeth Alffa gyhoeddi fideo annibynnol ar gyfer \u2018Gwenwyn\u2019 ar eu sianel YouTube:"}]